
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 24. septembrī
	
	Nr.
	492


	Grozījums Jūrmalas domes 2024. gada 19. decembra lēmumā Nr. 618 “Par publisku pasākumu rīkošanas vietu noteikšanu”
	(protokols Nr. 11, 20. punkts)


Ar Jūrmalas domes 2024. gada 19. decembra lēmumu Nr. 618 “Par publisku pasākumu rīkošanas vietu noteikšanu” (turpmāk – Lēmums) ir apstiprinātas Jūrmalas valstspilsētas pašvaldībai piederošo zemesgabalu daļas, kuras nosakāmas kā publisku pasākumu rīkošanas vietas.
Īpašuma tiesības uz nekustamo īpašumu Dzintari 1510, Jūrmalā, ar kadastra Nr. 1300 008 1510, kas sastāv no zemesgabala 131108 m2 platībā, tualetes ēkas ar kadastra apzīmējumu 1300 008 1510 001, saimniecības ēkas ar kadastra apzīmējumu 1300 008 1510 002, kafejnīcas ēkas ar kadastra apzīmējumu 1300 008 1510 003, kafejnīcas ēkas ar kadastra apzīmējumu 1300 008 1510 005, skatu torņa ar kadastra apzīmējumu 1300 008 1510 018 ar Rīgas rajona tiesas zemesgrāmatu nodaļas 2002. gada 26. marta lēmumu nostiprinātas Jūrmalas pilsētas pašvaldībai, Jūrmalas pilsētas zemesgrāmatas nodalījumā Nr. 100000063488.

Ar Jūrmalas domes priekšsēdētāja 2026. gada 3. februāra rīkojumu Nr. 1.1-14/2026/29 izveidotās darba grupas 2026. gada 31. augusta sēdē (protokols Nr. 9) tika lemts par papildus publisku pasākumu rīkošanas vietu noteikšanu – skrituļošanas trasi un skeitparka teritoriju Dzintaru mežaparkā.

Pamatojoties uz iepriekš minēto un Pašvaldību likuma 4. panta pirmās daļas 12. punktu un 73. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu un Jūrmalas domes Pilsētsaimniecības un transporta jautājumu komitejas 2026. gada 8. septembra sēdes atzinumu (protokols Nr. 1.2-11/67), Jūrmalas dome nolemj:
Izdarīt Lēmumā grozījumus un izteikt 1. un 2. pielikumu jaunā redakcijā, saskaņā ar šī lēmuma 1. un 2. pielikumu.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.
1. pielikums Jūrmalas domes

2026. gada 24. septembra lēmumam Nr. 492
(protokols Nr. 11, 20. punkts)

1. pielikums Jūrmalas domes 
2024. gada 19. decembra lēmumam Nr. 618 
(protokols Nr. 17, 5. punkts)

2. pielikums Jūrmalas domes

2026. gada 24. septembra lēmumam Nr. 492

(protokols Nr. 11, 20. punkts)

2. pielikums Jūrmalas domes 
2024. gada 19. decembra lēmumam Nr. 618 
(protokols Nr. 17, 5. punkts)
ZEMES NOMAS LĪGUMS

Dokumenta datums ir pēdējā pievienotā droša elektroniskā paraksta un laika zīmoga datums

Jūrmalas valstspilsētas administrācija, reģistrācijas Nr. 90000056357, (turpmāk – Iznomātājs) kuras vārdā saskaņā ar Jūrmalas domes 2024. gada 19. decembra lēmumu Nr. 618 “Par publisku pasākumu rīkošanas vietu noteikšanu” rīkojas Jūrmalas valstspilsētas pašvaldības izpilddirektors Edgars Stobovs, no vienas puses, un 

____________, reģistrācijas numurs ____________,, (turpmāk – Nomnieks), kuras vārdā saskaņā ar statūtiem rīkojas tās __________, no otras puses, turpmāk katrs atsevišķi vai abi kopā saukti arī Puse/-es,

pamatojoties uz Jūrmalas Nekustamā īpašuma iznomāšanas un izīrēšanas komisijas 202_. gada __. _____ lēmumu Nr. __ (protokols Nr.8-2-3/__), noslēdz šādu līgumu (turpmāk – Līgums):

1. LĪGUMA PRIEKŠMETS

1.1. Iznomātājs iznomā un Nomnieks pieņem nomā Jūrmalas valstspilsētas pašvaldības īpašumā esošu zemesgabala __________, Jūrmalā, kadastra Nr. __________, daļu ____ m2 platībā (turpmāk – Zemesgabals) saskaņā ar pielikumā pievienoto Zemesgabala plānu.

1.2. Iznomātājs apliecina, ka viņam uz Līguma noslēgšanas brīdi ir tiesības slēgt Līgumu un uzņemties tajā paredzētās saistības. Iznomātājs apliecina, ka Zemesgabals līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.

1.3. Zemesgabala nomas termiņš: no 20__. gada __. ____ līdz 20__. gada __. ____.
1.4. Zemesgabala lietošanas mērķis ir: publiska pasākuma organizēšana saskaņā ar Jūrmalas valstspilsētas pašvaldības izsniegto atļauju par publiska pasākuma rīkošanu.

1.5. Jūrmalas pilsētas pašvaldībai ar Rīgas rajona tiesas zemesgrāmatu nodaļas ____. gada __. _____ lēmumu nostiprinātas īpašuma tiesības uz Zemesgabalu, Jūrmalas pilsētas zemesgrāmatas nodalījumā Nr. ______.

2. PUŠU SAISTĪBAS

2.1. Iznomātāja tiesības un pienākumi:

2.1.1. Iznomātāja pienākums ir netraucēt un ar jebkādām darbībām nepasliktināt nomnieka darbību saistībā ar Zemesgabala lietošanu, ja tā atbilst Līgumā paredzētajiem noteikumiem;

2.1.2. Iznomātājs nav tiesīgs iznomāt visu vai jebkādu Zemesgabala daļu citām personām vai jebkādā citā veidā neapgrūtināt Zemesgabalu bez nomnieka iepriekšējas rakstiskas piekrišanas;

2.1.3. Iznomātājs nav atbildīgs par zaudējumiem, kas radušies Nomniekam vai trešajām personām paša Nomnieka, tā darbinieku, pilnvaroto vai trešo personu darbības vai bezdarbības rezultātā;

2.1.4. Iznomātājs neatlīdzina Nomniekam nekādus Zemesgabalā ieguldītos finanšu līdzekļus, ja par to iepriekš nav bijusi rakstiska vienošanās ar Iznomātāju;

2.1.5. Iznomātājam ir tiesības veikt kontroli pār Zemesgabala lietošanu atbilstoši Līguma noteikumiem un Latvijas Republikas spēkā esošajiem normatīvajiem aktiem, ar rakstveida paziņojumu pieaicinot Nomnieku, bet tā neierašanās gadījumā - bez viņa klātbūtnes, par ko tiek sastādīts akts;

2.1.6. Iznomātājs ir tiesīgs prasīt Nomniekam nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus.

2.2. Nomnieka tiesības un pienākumi:

2.2.1. Nomnieks nav tiesīgs nodot Zemesgabalu lietošanā trešajai personai;

2.2.2. Nomniekam ir pienākums nodrošināt Zemesgabala lietošanu atbilstoši Līgumā noteiktajam mērķim un prasībām;
2.2.3. Nomniekam ir pienākums maksāt Iznomātājam nomas maksu un Latvijas Republikas normatīvajos aktos noteiktos nodokļu maksājumus;

2.2.4. Nomniekam ir pienākums ievērot Zemesgabala lietošanas tiesību aprobežojumus, arī tos, kas nav nostiprināti zemesgrāmatā;

2.2.5. Nomniekam ir pienākums nodrošināt sanitāri higiēnisko, ugunsdrošības, vides aizsardzības noteikumu un citu valsts un pašvaldības institūciju prasību ievērošanu;

2.2.6. Nomniekam ir pienākums atbilstoši Līguma noteikumiem un Latvijas Republikā spēkā esošajiem normatīvajiem aktiem saglabāt un uzturēt labā stāvoklī Zemesgabalu, pie tā piederošos daudzgadīgos stādījumus, ceļus un tajā esošās iekārtas, inženiertīklus un komunikācijas;

2.2.7. Nomniekam ir pienākums ievērot aizsardzībā esošo objektu aizsargjoslu un aizsargzonu izmantošanas režīmu;

2.2.8. Nomniekam ir pienākums avārijas situāciju gadījumā veikt visus nepieciešamos pasākumus tās novēršanai un bez kavēšanās paziņot Iznomātājam un institūcijai, kas nodrošina attiecīgo komunikāciju apkalpi vai avāriju novēršanu;

2.2.9. Nomnieks atlīdzina Iznomātājam vai trešajām personām zaudējumus, kas tiem radušies Nomnieka vainas dēļ.

3. MAKSĀJUMI UN NORĒĶINU KĀRTĪBA

3.1. Puses vienojas par Zemesgabala nomas maksu ____ EUR (____ euro un __ centi), neieskatot pievienotās vērtības nodokli (turpmāk – PVN). Zemesgabala nomas maksa, ieskaitot PVN ____ EUR (______ euro un __ centi), kopā ir ______ EUR (_______ euro un __ centi).

3.2. Līgumā noteikto Zemesgabala nomas maksu un PVN Nomnieks, pamatojoties uz Iznomātāja izrakstīto rēķinu, ir samaksājis pilnā apmērā līdz Līguma noslēgšanai.
4. FIZISKO PERSONU DATU AIZSARDZĪBA

4.1. Nomnieks, parakstot Līgumu, apliecina, ka ir informēts, ka Līguma sagatavošanas un administrēšanas procesā Iznomātājs apstrādā no Nomnieka saņemtos fizisko personu datus (turpmāk – personas dati), t.sk. Iznomātāja rīcībā esošajos datu reģistros.

4.2. Puses patstāvīgi kā atsevišķi pārziņi nodrošina to darbības atbilstību normatīvo aktu prasībām un nodrošina, ka Līguma izpildes ietvaros apstrādātajiem personas datiem var piekļūt tikai tie darbinieki, kuri ir iesaistīti Līguma izpildē. Puses nekavējoties paziņo otrai Pusei informāciju saistībā ar iespējamiem personas datu aizsardzības pārkāpumiem, ja tas var ietekmēt arī otru Pusi, kā arī sadarbojas, savstarpēji apmainoties ar informāciju, kas var palīdzēt izmeklēt vai ziņot par iespējamiem personas datu aizsardzības pārkāpumiem.

4.3. Puses vienojas, ka Līguma izpildes ietvaros var rasties nepieciešamība savstarpēji apmainīties ar personas datiem, piemēram, Pušu pārstāvju vai kontaktpersonu informāciju. Otrai Pusei personas dati tiek nodoti Līguma ietvaros, lai nodrošinātu Līguma kvalitatīvu izpildi.

4.4. Puses vienojas, ka vispārējais atbildības sadalījuma princips Pušu starpā attiecībā uz jebkādiem uzliktiem administratīvajiem sodiem vai personas datu subjektu prasībām saskaņā ar Līguma nosacījumiem ir balstīts uz principu, kur katra attiecīgā Puse pilda savus normatīvajos aktos un Līgumā noteiktos pienākumus. Tādējādi visus piemērotos administratīvos sodus vai pieprasītos zaudējumus sedz tā Puse, kura nav pildījusi savus noteiktos pienākumus.

4.5. Parakstot Līgumu, Nomnieks apliecina, ka ir iepazinies ar Iznomātāja Personas datu aizsardzības politiku, kas pieejama Iznomātāja tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēts, ka šī politika var tikt vienpusēji mainīta no Iznomātāja puses.
5. PUŠU ATBILDĪBA UN STRĪDU RISINĀŠANAS KĀRTĪBA

5.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.

5.2. Par nepienācīgu saistību izpildi Nomnieks ir tiesīgs Iznomātājam piemērot līgumsodu 10 % (desmit procentu) apmērā no mēneša nomas maksas par katru pārkāpuma dienu (gada nomas maksājumi/365), ko Iznomātājs ir tiesīgs arī ieturēt no Nomnieka maksājamās nomas maksas.
5.3. Līgumsoda samaksa neatbrīvo Nomnieku no Līguma saistību pienācīgas izpildes.

5.4. Pušu strīdi tiek izskatīti, tiem savstarpēji vienojoties, bet, ja vienoties nav iespējams, strīdus jautājumi izskatāmi Latvijas Republikas normatīvajos aktos noteiktajā kārtībā.
5.5. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
6. LĪGUMA DARBĪBAS LAIKS, GROZĪJUMI UN IZBEIGŠANA

6.1. Līgums stājas spēkā tā abpusējās parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.

6.2. Zemesgabala nomas termiņš var tikt grozīts, Pusēm savstarpēji rakstiski vienojoties.

6.3. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā stājas spēkā tikai pēc tam, kad tie noformēti rakstiski un tos parakstījušas abas Puses.

6.4. Līgums izbeidzas, ja:

6.4.1. izbeidzas Līguma termiņš;

6.4.2. Iznomātājs ir zaudējis Zemesgabala valdījuma tiesības.
6.5. Iznomātājam ir tiesības vienpusēji atkāpties un nekavējoties izbeigt Līgumu, rakstiski informējot Nomnieku, neatlīdzinot Nomnieka zaudējumus, kā arī Nomnieka taisītos izdevumus, kas saistīti ar līguma pirmstermiņa izbeigšanu, ja:

6.5.1. Nomnieks nepilda vai pārkāpj Līguma nosacījumus;

6.5.2. Nomnieks bojā vai posta Zemesgabalu vai arī izmanto Zemesgabalu mērķiem, kādiem tas nav paredzēts;

6.5.3. Līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz Nomnieka saistību izpildīšanu nākotnē.

6.6. Līdz Zemesgabala nomas termiņa beigām vai ja Līgums tiek izbeigts saskaņā ar Līguma 6.5. punktu, Nomniekam ir pienākums demontēt izvietotās _____ un atbrīvot Zemesgabalu par Nomnieka līdzekļiem.

6.7. Iznomātājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, neatlīdzinot Nomnieka zaudējumus, ja Līgumu nav iespējams izpildīt tādēļ, ka Līguma izpildes laikā Nomniekam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Nomnieka darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Nomnieks ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.8. Jebkādi apstākļi un Līguma izbeigšana nevar būt par pamatu jau agrāk esošo parādu nesamaksāšanai.

7. CITI NOTEIKUMI

7.1. Pušu strīdi tiek izskatīti Pusēm savstarpēji vienojoties, bet, ja vienoties nav iespējams, strīdus jautājumi izskatāmi Latvijas Republikas normatīvajos aktos noteiktajā kārtībā.

7.2. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

7.3. Ja kāda no Pusēm maina adresi vai citus rekvizītus, kas minēti Līgumā, tam piecu darba dienu laikā rakstiski jāinformē otra Puse, pretējā gadījumā tā sedz visus zaudējumus, kas nodarīti otrai Pusei ar nosacījuma neizpildi.

7.4. Visi paziņojumi, brīdinājumi un atgādinājumi tiek nosūtīti uz Līgumā norādītajām Pušu pasta vai elektroniskā pasta adresēm atbilstoši normatīvajiem aktiem, kur to pienākums ir sūtījumus saņemt. Puses elektroniskajā saziņā un elektronisko dokumentu apritē primāri izmanto Pušu oficiālās elektroniskās adreses (e-adreses), izņemot Līgumā noteikto informācijas apriti starp Pušu kontaktpersonām.
7.5. Puses nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par Līguma saistību izpildes neiespējamību nepārvaramas varas apstākļu dēļ viena Puse rakstiski informē otru 7 (septiņu) dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.

7.6. Visiem jautājumiem, kas nav noregulēti Līgumā, Puses piemēro Latvijas Republikā spēkā esošos normatīvos aktus.

7.7. Līgums ir sagatavots latviešu valodā elektroniska dokumenta veidā uz 4 (četrām) lapām ar pielikumu – Zemesgabala plāns uz 1 (vienas) lapas, parakstīts elektroniski ar drošu elektronisko parakstu.

8. PUŠU REKVIZĪTI UN PARAKSTI

	Iznomātājs
Jūrmalas valstspilsētas administrācija

Nod. maks. reģ. Nr.90000056357

Jomas iela 1/5, Jūrmala, LV-2015

Tālr. 67093915, e-pasts: pasts@jurmala.lv 

(paraksts*)

Edgars Stobovs
	NOMNIEKS

____________

Nod. maks. reģ. Nr. _______________

_________, ________, LV-____

Tālr. ________, e-pasts:___

(paraksts*)




*Dokuments parakstīts ar drošu elektronisko parakstu un satur laika zīmogu
3

